Title: ( N á v r h )
Author: oktz-r
Last saved by: MV SR
Company: mvsr

Návrh

Komuniké

	Vláda Slovenskej republiky dňa  .................... prerokovala návrh zákona o používaní informačno-technických prostriedkov a o zmene a doplnení niektorých zákonov.

Účelom predloženého návrhu zákona je zjednotiť zákonným spôsobom používanie informačno-technických prostriedkov, ktoré boli doposiaľ upravené v zákone Národnej rady Slovenskej republiky č. 46/1993 Z.z. o Slovenskej informačnej službe v znení neskorších predpisov, zákone  Národnej rady Slovenskej republiky č. 171/1993 Z.z. o Policajnom zbore v znení neskorších predpisov, zákone Národnej rady Slovenskej republiky č. 198/1994 Z.z. o Vojenskom spravodajstve, zákone č. 57/1998 Z.z. o Železničnej polícii, zákone  č. 4/2001 Z.z. o Zbore väzenskej a justičnej stráže a zákone č. 240/2001 Z.z. o orgánoch štátnej správy v colníctve. Tento zákon je potrebný i z toho dôvodu, aby bola splnená podmienka jednoznačnosti používania informančno-technických  prostriedkov, nakoľko doterajšia úprava v šiestich zákonoch túto podmienku nespĺňa a dôjde i k zjednoteniu s predpismi s ktorými je Európska únia viazaná. Nový zákon prinesie jednoznačne vyšší štandard právnej istoty občanom a jasnú ochranu pred neodôvodnenými a neprimeranými zásahmi zo strany štátnej moci.

Vláda vyslovila s návrhom zákona súhlas a poverila predsedu vlády predložiť vládny návrh zákona o používaní informačno-technických prostriedkov a o zmene a doplnení niektorých zákonov do Národnej rady Slovenskej republiky na ďalšie ústavné prerokovanie.